സമൂഹത്തില് മാറ്റങ്ങള്ക്ക് അടിത്തറയിടുവാന് ജീവകാരുണ്യമേഖലയ്ക്ക് സാധിക്കും: പി.എസ്. ശ്രീധരന് പിള്ള പത്തനാപുരം: സമൂഹത്തില് ആശ്വാസകരമായ മാറ്റങ്ങള് കൊണ്ടുവരുന്നതിന് ജീവകാരുണ്യമേഖലയ്ക്ക് സാധിക്കുമെന്ന് ഗോവ ഗവര്ണര് അഡ്വ. പി.എസ്. ശ്രീധരന്പിള്ള പറഞ്ഞു. പത്തനാപുരം ഗാന്ധിഭവനില് ഭിന്നശേഷിക്കാര്ക്കായുള്ള പുനരധിവാസകേന്ദ്രത്തിന്റെ പതിനഞ്ചാം വാര്ഷികാഘോഷങ്ങള് ഉദ്ഘാടനം ചെയ്ത് സംസാരിക്കുകയായി രുന്നു അദ്ദേഹം.ചടങ്ങില് വിവിധ മേഖലകളിലെ സേവനപ്രതിഭകളായ ഡോ. ഡി. ഷൈന്കുമാര്, മെഹര്ഖാന് ചേന്നല്ലൂര്, സി.ജി. രാജന് കെട്ടിടത്തില്, ജെ. രാജന്, അരുണ് പുനലൂര്, വിഷ്ണു വിജയന് എന്നിവര്ക്ക് ഗാന്ധിഭവന്റെ ആദരം ഗവര്ണര് സമ്മാനിച്ചു. ജില്ലാ പഞ്ചായത്ത് പ്രസിഡന്റ് അഡ്വ. സാം കെ. ഡാനിയേല് അദ്ധ്യക്ഷത വഹിച്ചു. ഗാന്ധിഭവന് സെക്രട്ടറി ഡോ. പുനലൂര് സോമരാജന് സ്വാഗതം പറഞ്ഞു. പത്തനാപുരം ബ്ലോക്ക് പഞ്ചായത്ത് പ്രസിഡന്റ് എ. ആനന്ദവല്ലി, ബി.ജെ.പി ജില്ലാ പ്രസിഡന്റ് ബി.ബി. ഗോപകുമാര്, ഇന്റര്നാഷണല് ലേബര് ഓര്ഗനൈസേഷന് മെമ്ബര് ആര്. ചന്ദ്രശേഖരന്, ഇ.എം.എസ് സഹകരണ ആശുപത്രി സെക്രട്ടറി എന്. ജഗദീശന് എന്നിവര് സംസാരിച്ചു. ഗാന്ധിഭവന് വൈസ് ചെയര്മാന് പി.എസ്. അമല്രാജ് നന്ദി പറഞ്ഞു.